मेलबर्न. जो बर्न्स और उस्मान ख्वाजा के बाद कप्तान स्टीवन स्मिथ (134*) और एडम वोग्स (106*) ने भी अपना अपना सैंकड़ा पूरा करते हुये वेस्ट इंडीज के खिलाफ दूसरे क्रिकेट टेस्ट के दूसरे दिन रविवार को अपनी पहली पारी 551 रन पर घोषित कर दी। दिन का खेल समाप्त होने तक मेहमान टीम अपने छह विकेट गंवाकर बेहद मुश्किल स्थिति में पहुंच चुका है।
135 ओवर में 3 विकेट पर 551 रन
ऑस्ट्रेलिया ने चायकाल से पहले अपनी पहली पारी 135 ओवर में तीन विकेट पर 551 रन का विशाल स्कोर बनाने के बाद घोषित कर दी। इसके बाद वेस्ट इंडीज ने अपनी पहली पारी की खराब शुरुआत की और दिन का खेल समाप्त होने तक 43 ओवर में 91 रन जोड़कर 6 विकेट गंवा दिए। फिलहाल वेस्ट इंडीज के चार विकेट सुरक्षित हैं और उसपर फालोऑन का खतरा मंडरा रहा है। बैट्समैन डैरेन ब्रावो(13) तथा कार्लोस ब्रेथवेट (तीन) रन पर नाबाद हैं।
स्मिथ की तीसरी सेन्चुरी
मैच की सुबह मेजबान टीम ने पारी की शुरुआत कल के 345 रन पर तीन विकेट से आगे की थी। उस समय स्मिथ (32) और वोग्स (10) रन पर नाबाद थे। दोनों बैट्समैन ने लंच के बाद अपने अपने शतक पूरे किये। आईसीसी के क्रिकेटर आफ द ईयर स्मिथ ने अपना 13वां शतक ठोका और 134 रन बनाकर नाबाद पवेलियन लौटे।
hin_Deva bho_Deva hin_Deva kas_Deva awa_Deva